Multiconsult Oslo er vårt hovedkontor og er lokalisert sentralt på Skøyen. Enheten består av omlag 550 engasjerte og innovative medarbeidere med tverrfaglig bakgrunn. Vi representerer et ledende miljø innen konstruksjonsteknikk i Norge, hvor vi på flere områder er i front internasjonalt. Dette gir interessante oppgaver og gode utviklingsmuligheter for våre medarbeidere.
Vi søker kontakt med siste års masterstudenter som ønsker å bli med på laget vårt fra sommeren 2015. Vi har spennende oppgaver både mot bygg & eiendom, industri, olje & gass, samferdsel og energimarkedene, nasjonalt og internasjonalt.
Vi forventer at du har et godt fundament i konstruksjonsfag. Vi regner også med at du er ansvarsbevisst og vil samarbeide godt med dine kolleger og med kunder. Du må like gjerne ha interesse for å utvikle deg i dybden innen spesielle områder som interesse for å utvikle din kompetanse i bredden. Over tid vil du også få mulighet til å utvikle kompetanse mot styring og ledelse. Skriv gjerne om dine faglige interesser og ambisjoner i søknadsbrevet.